बोलीं- शो में करीबियों को फेवर करते हैं; पर्सनल बातें करने पर सलमान ने लगाई थी फटकार
Bigg Boss OTT Season 2 Controversy - Aaliya Siddiqui Says Salman Khan been biased. नवाजुद्दीन सिद्दीकी से अलग रहने वाली उनकी वाइफ आलिया सिद्दीकी बिग बॉस के घर से बाहर हो गई हैं। बाहर आते ही उन्होंने शो के होस्ट सलमान खान पर निशाना साधा है।
नवाजुद्दीन सिद्दीकी से अलग रहने वाली उनकी वाइफ आलिया सिद्दीकी बिग बॉस के घर से बाहर हो गई हैं। बाहर आते ही उन्होंने शो के होस्ट सलमान खान पर निशाना साधा है। आलिया ने सलमान पर पक्षपात करने का आरोप लगाया है।
आलिया ने कहा कि सलमान इस शो में सिर्फ उन्हीं लोगों को सपोर्ट करते हैं, जो उनके करीबी होते हैं। बता दें सलमान ने आलिया को शो में पर्सनल बातें करने के लिए फटकार लगा दी थी।
सलमान ने आलिया से कहा था कि वे अपने पति नवाजुद्दीन को लेकर कोई भी बात शो में नहीं करेंगी। सलमान के इस फटकार के बाद आलिया को इविक्शन का सामना करना पड़ा।
आलिया ने कहा- सलमान शो में पक्षपात करते हैं
घर से बाहर आने के बाद आलिया सिद्दीकी ने DNA से बातचीत में कहा, 'मैंने घर में अपने बारे में (निजी जीवन) बात कर ली, लेकिन उसके लिए मुझे टार्गेट करना समझ नहीं आया।' आलिया से पूछा गया कि क्या उन्हें लगता है कि सलमान शो में पक्षपात करते हैं।
जवाब में आलिया ने कहा, '100%, सलमान हमेशा उन्हीं का साथ देंगे जो उनके इर्द-गिर्द हों। एक स्टार हमेशा दूसरे स्टार को ही सपोर्ट करेगा।'
'देखती हूं कि सलमान, पूजा भट्ट को कैसा जवाब देते हैं'
आलिया ने आगे कहा, 'शो में सभी अपनी पर्सनल लाइफ के बारे में बात करते हैं। पूजा भट्ट ने भी तो कहा कि वो महेश भट्ट की बेटी हैं। अब मैं देखना चाहूंगी कि वीकेंड वाले एपिसोड में सलमान पूजा के इस स्टेटमेंट पर कैसा रिएक्ट करते हैं। इसके बाद मैं देखूंगी कि ये शो कितना कितना फेयर है। मुझे नहीं लगता है कि ये जनता का बिग बॉस है।'
बता दें कि इस बार शो का टैगलाइन 'जनता का बिग बॉस' है।
पूजा भट्ट ने आलिया को किया था नॉमिनेट
शो में आलिया और पूजा भट्ट के बीच बहस हो गई थी। पूजा ने आलिया से कहा कि उन्हें शो में विक्टिम कार्ड खेलना बंद करना चाहिए। पूजा ने कहा कि कई महिलाएं इस स्थिति से गुजरती हैं। उनकी भी शादी टूट चुकी है, लेकिन मूव ऑन कर लेना चाहिए।
दरअसल पूजा ने घर से बाहर करने के लिए आलिया को नॉमिनेट कर दिया था। शो के रूल के हिसाब से जिस कंटेस्टेंट को घर वाले ज्यादा संख्या में नॉमिनेट करते हैं, उनका फ्यूचर जनता के हाथ में चला जाता है। अगर उन्हें जनता का वोट मिला तब तो वे सुरक्षित रहते हैं, वरना उन्हें घर से बाहर जाना पड़ता है।
सलमान के रडार पर आ गई थीं आलिया, सुनाई थी खरी-खोटी
आलिया का सलमान के प्रति गुस्सा इस लिए भी जाहिर है कि क्योंकि वीकेंड पर सलमान ने उन्हें काफी खरी खोटी सुना दी थी। सलमान ने आलिया से कहा- आप मेरी बात ध्यान से सुनिए। हमें आपकी पर्सनल लाइफ के बारे में सुनने में कोई दिलचस्पी नहीं है।
अगर आप ये सोच कर आई हैं कि यहां पर्सनल बातें करेंगी तो ऐसा नहीं चलेगा। आपने ऑलरेडी बहुत सारी बातें कर ली हैं। आपने अपना वर्जन सभी को सुना दिया है। अब इससे आगे आप कुछ नहीं कह सकतीं। आपकी पर्सनल बातें, अब चाहे वो आपके पति से रिलेटेड हो, या सास और ननद से। ये सब इस घर में नहीं चलेगा।
जाहिर है कि सलमान खान हर शनिवार को आकर बिग बॉस के घर में रह रहे कंटेस्टेंट से बात करते हैं। अगर उन्हें लगता है कि कोई सदस्य घर के नियमों का उल्लंघन कर रहा है तो उसे फटकार भी लगाते हैं। सलमान के रडार पर इस बार आलिया सिद्दीकी थीं